Bangus

An Bangus (Chanos chanos) in usa nga specie han isda sakob han Actinopterygii nga syahan ginhulagway ni Peter Forsskål hadton 1775. An Bangus in nahilalakip ha genus nga Chanos, ngan familia nga Chanidae. Waray hini subspecies nga nakalista.
Usa an bangus sa mga paborito lutuon na isda sa mga Pilipino.

Deskripsyon ngan biolohiya
Symmetrical ngan streamlined an itsura san bangus, ngan mayaon forked na ukig. Nadako an bangus tubtob 1.70 m (5 pye 7 pulgada), kudi an kaurugan maabot la 1 m (39 pulgada) an kahilaba. Wara tango ngan lumot ngan invertbrates an ginkakaon san bangus.

Mahihiagian an bangus sa Indian Ocean ngan sa Dagat Pasipiko, ngan harani sa baybay ngan isla na may bakolod o bato. An sunoy naistar sa dagat sa sulod da duha tubtob tulo ka semana ngan mapakdto san may mga kabakhawan, estuaries, ngan danay sa mga lawa, ngan mabalik sa dagat para magmature sexually ngan magpadamo.

Pagtagabangus
An pag'ataman sa bangus pwede mahimo sa matapsi o sa brackishwater. Nanganganak an bangus sa gab'i. An sabalo mapaguwas san mga bonay ngan an lalaki mapaguwas san milt. An fertilization mahihinabo sa tubig. Diri na kinahanglan an hormone induction para mga mature breeders. An mga bonay kokolektahon sa aga, lilimpyuhan ini dikan dayon ibubutang sa larval ponds.

Magpupusa an bonay san bangus sa sulod sa 24 oras. An mga similya manginginaon san yolk sac sa sulod sa 2-3 kaadlaw. Magkakayaon morphological na transpormasyon an mga similya. Una magninginaon ini san mga natural na pagkaon na presente ngan mga zooplankton ngan phytoplanktons. Gintutubungan na ini san mga Commercial feeds pagdatung san last quarter san produksyon.

Sa nursery ginpapatubo an bangus magtikang sa kawag-kawag (fry) nagto sa hatirin (fingerling). Sa transition stage, an fingerlings ginpapatubo para magin juvenile o garungan, ngan sa grow-out stage ginpapadako an juveniles ngadto sa marketable sizes.

Sa Pilipinas daramo an mga lugar na bangusan sugad sa Pangasinan, Saranggani, Davao ngan Bacolod.

Pagluto hin Bangus
Han bangus ay usa nga uso nga pagkaon ha Pilipinas, Taiwan, nganhin Indonesia. Ini ay ginngaranan nga "National Fish of the Philippines. An uso nga pagluto ini nga isda ha pilipinas ay ang Rellenong bangus.

Hit una nga hirimuon ay kinikiskis at ginlilimpyo. Sunod ay ginatatangal an mga tinik, bubutngan hin mga "stuffing at igsusugba ha "grill nga dre maguguba an skin at buo pa an isda.

Mga kasarigan

Mga sumpay ha gawas

isda